CELEX: C2006/310/12
Language: fi
Date: 2006-12-16 00:00:00
Title: Asia C-412/06: Ennakkoratkaisupyyntö, jonka Oberlandesgericht Stuttgart (Saksa) on esittänyt 10.10.2006 — Annelore Hamilton v. Volksbank Filder eG

16.12.2006   
            
            
               FI
            
            
               Euroopan unionin virallinen lehti
            
            
               C 310/7
            
         Ennakkoratkaisupyyntö, jonka Oberlandesgericht Stuttgart (Saksa) on esittänyt 10.10.2006 — Annelore Hamilton v. Volksbank Filder eG
   (Asia C-412/06)
   (2006/C 310/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht Stuttgart
   Pääasian asianosaiset
   
      Kantaja: Annelore Hamilton
   
      Vastaaja: Volksbank Filder eG
   Ennakkoratkaisukysymykset
   
               1.
            
            
               Voidaanko direktiivin 85/577/ETY 4 artiklan ensimmäistä kohtaa ja 5 artiklan 1 kohtaa (1) tulkita siten, että niissä ei estetä kansallista lainsäätäjää rajoittamasta ajallisesti direktiivin 5 artiklassa annettua oikeutta sitoumuksen peruuttamiseen siitä huolimatta, että kuluttajalle oli ilmoitettu virheellisesti tämän peruuttamisoikeudesta, siten, että peruuttamisoikeus lakkaa kuukauden kuluttua siitä, kun kummatkin sopijapuolet ovat suorittaneet kaikki sopimuksen mukaiset suorituksensa?
               Jos ensimmäiseen ennakkoratkaisukysymykseen annetaan kieltävä vastaus:
            
         
               2.
            
            
               Onko direktiiviä 85/577/ETY tulkittava siten, että kuluttaja ei voi menettää oikeuttaan peruuttaa sitoumus — erityisesti sopimuksen toimeenpanon loppuunsaattamisen jälkeen –, jos hänelle ei ole ilmoitettu peruuttamisoikeudesta direktiivin 4 artiklan ensimmäisen kohdan mukaisesti?
            
         
      (1)  EYVL L 372, s. 31.